|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **ODLUKE**  **o dopunama Odluke o pogodnostima za osobe starije životne dobi**  **s područja Grada Koprivnice** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **10.12.2024.** | **Završetak savjetovanja:**  **18.12.2024.** |

**RAZLOG DONOŠENJA**

|  |
| --- |
| 1. **Zakonska osnova**   Pravna osnova za donošenje Odluke o dopunama Odluke o pogodnostima za osobe starije životne dobi s područja Grada Koprivnice (u daljnjem tekstu: „Odluke“) sadržana je u odredbi članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 – pročišćeni tekst i 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Na sjednici Gradskog vijeća Grada Koprivnice, održanoj dana 28.08.2024. godine, donesena je Odluka o pogodnostima za osobe starije životne dobi s područja Grada Koprivnice („Glasnik Grada Koprivnice“ broj 8/24) kojom je propisano da osobe starije od 65 godina, s prebivalištem na području Grada Koprivnice, ostvaruju pravo na popuste prigodom korištenja određenih usluga gradskih ustanova i klubova.  Obzirom da je utvrđeno da je u dobi između 60 i 65 godina života znatan broj korisnika obiteljske i invalidske mirovine, radi sprječavanja socijalne isključenosti umirovljenika korisnika skromnih prijevremenih, obiteljskih i invalidskih mirovina te izjednačavanja mogućnosti svih umirovljenika koji su odradili puni radni staž, predlaže se donošenje Odluke o dopunama Odluke o pogodnostima za osobe starije životne dobi s područja Grada Koprivnice.  Članak 1. propisuje da pravo na pogodnosti iznimno mogu koristiti i osobe s prebivalištem na području Grada Koprivnice, koje su navršile 60 do 65 godina života, a imaju status umirovljenika temeljem Zakona o mirovinskom osiguranju.  Članak 2. propisuje da i osobe koje su navršile 60 do 65 godina života, a imaju status umirovljenika, mogu koristiti pogodnosti temeljem Odluke, isključivo za vlastite potrebe uz predočenje osobne iskaznice te odgovarajuće dokumentacije kojom se dokazuje status umirovljenika.  Članak 3. propisuje kada Odluka stupa na snagu.   1. **Potrebna sredstva za provedbu akta**   Za provedbu ove Odluke sredstva su planirana u Proračunu Grada Koprivnice za 2025. godinu na PROGRAMU 3021 UNAPEĐENJE KVALITETE ŽIVOTA. |

Obrazloženje skraćenog roka savjetovanja:

Rok je kraći od propisanog radi hitnosti donošenja Odluke koja će biti primjenjivana od 01.01.2025. godine, a u interesu korisnika pogodnosti koje propisuje.

Pozivamo predstavnike zainteresirane javnosti da najkasnije do 18.12.2024. godine dostave svoje komentare na Nacrt prijedloga Odluke o dopunama Odluke o pogodnostima za osobe starije životne dobi s područja Grada Koprivnice putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.