Na temelju članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na \_\_\_\_. sjednici održanoj \_\_\_\_.2024. godine, donijelo je

**ODLUKU**

**o dopunama Odluke o pogodnostima za osobe starije životne dobi**

**s područja Grada Koprivnice**

**Članak 1.**

U Odluci o pogodnostima za osobe starije životne dobi s područja Grada Koprivnice („Glasnik Grada Koprivnice“ broj 8/24 - dalje: Odluka) u članku 2., iza stavka 1., dodaje se stavak 2. koji glasi:

„Iznimno od stavka 1. ove Odluke, pravo na pogodnosti ostvaruju i osobe s prebivalištem na području Grada Koprivnice, koje su navršile 60 godina života, a nisu starije od 65 godina života, pod uvjetom da imaju status umirovljenika temeljem Zakona o mirovinskom osiguranju.“.

**Članak 2.**

U članku 3., iza stavka 2., dodaje se stavak 3. koji glasi:

„ Popuste iz članka 2., stavka 2. ove Odluke umirovljenik može koristiti pri kupovini usluga iz članka 4. ove Odluke, isključivo za vlastite potrebe te uz predočenje osobne iskaznice te odgovarajuće dokumentacije kojom potvrđuje status umirovljenika.“.

**Članak 3.**

Ova Odluka objavit će se u „Glasniku Grada Koprivnice“, a stupa na snagu 01. siječnja 2025. godine.

GRADSKO VIJEĆE

GRADA KOPRIVNICE

KLASA: 550-01/24-01/0008

URBROJ:

Koprivnica

PREDSJEDNIK:

Ivan Pal, prof.

**Obrazloženje**

1. **Zakonska osnova**

Pravna osnova za donošenje Odluke o dopunama Odluke o pogodnostima za osobe starije životne dobi s područja Grada Koprivnice (u daljnjem tekstu: „Odluke“) sadržana je u odredbi članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 – pročišćeni tekst i 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Na sjednici Gradskog vijeća Grada Koprivnice, održanoj dana 28.08.2024. godine, donesena je Odluka o pogodnostima za osobe starije životne dobi s područja Grada Koprivnice („Glasnik Grada Koprivnice“ broj 8/24) kojom je propisano da osobe starije od 65 godina, s prebivalištem na području Grada Koprivnice, ostvaruju pravo na popuste prigodom korištenja određenih usluga gradskih ustanova i klubova.

Obzirom da je utvrđeno da je u dobi između 60 i 65 godina života znatan broj korisnika obiteljske i invalidske mirovine, radi sprječavanja socijalne isključenosti umirovljenika korisnika skromnih prijevremenih, obiteljskih i invalidskih mirovina te izjednačavanja mogućnosti svih umirovljenika koji su odradili puni radni staž, predlaže se donošenje Odluke o dopunama Odluke o pogodnostima za osobe starije životne dobi s područja Grada Koprivnice.

Članak 1. propisuje da pravo na pogodnosti iznimno mogu koristiti i osobe s prebivalištem na području Grada Koprivnice, koje su navršile 60 do 65 godina života, a imaju status umirovljenika temeljem Zakona o mirovinskom osiguranju.

Članak 2. propisuje da i osobe koje su navršile 60 do 65 godina života, a imaju status umirovljenika, mogu koristiti pogodnosti temeljem Odluke, isključivo za vlastite potrebe uz predočenje osobne iskaznice te odgovarajuće dokumentacije kojom se dokazuje status umirovljenika.

Članak 3. propisuje kada Odluka stupa na snagu.

1. **Potrebna sredstva za provedbu akta**

Za provedbu ove Odluke sredstva su planirana u Proračunu Grada Koprivnice za 2025. godinu na PROGRAMU 3021 UNAPEĐENJE KVALITETE ŽIVOTA.

Slijedom navedenog, predlaže se Gradskom vijeću Grada Koprivnice donošenje Odluke o pogodnostima za osobe starije životne dobi s područja Grada Koprivnice.

Nositelj izrade: Predlagatelj:

Upravni odjel za društvene djelatnosti

PROČELNICA: GRADONAČELNIK:

Ana Mlinarić, dipl.soc.rad. Mišel Jakšić, dipl.oec.